Na osnovu člana 239, 240, 250 i 251 a u vezi sa članom 305 Zakona o privrednim društvima ("Službeni list CG", br. 65/20 i 146/21), člana 38 stav 1 tačka 2 Zakona o lokalnoj samoupravi ("Službeni list CG", br. 02/18, 34/19, 38/20, 50/22 i 84/22) , člana 35 tačka 2 Statuta opštine Nikšić (“Službeni list CG-Opštinski propisi”, br. 31/18 i 21/23), i člana 15 Statuta Agencije za projektovanje i planiranje opštine Nikšić br.01-3511 od 04.04.2006.godine, br.02-031-358 od 02.03.2015.godine br.02-031-1207 od 19.06.2017.godine , Skupština opštine Nikšić, na sjednici održanoj \_\_\_\_ 2024. godine, donijela je

**ODLUKU O PROMJENI OBLIKA DRUŠTVA**

**"Agencija za** **projektovanje i planiranje**

**U DRUŠTVO SA OGRANIČENOM ODGOVORNOŠĆU**"

I - OSNOVNE ODREDBE

Član 1

Agencija za projektovanje i planiranje se restrukturira promjenom oblika u društvo sa ograničenom odgovornošću i dalje nastavlja da radi pod nazivom Društvo sa ograničenom odgovornošću "Agencija za projektovanje i planiranje " (u daljem tekstu: Agencija), pod uslovima i na način predviđen zakonom i ovom odlukom.

Skupština opštine Nikšić (u daljem tekstu: Osnivač) ima prava i dužnosti osnivača Agencije.

Član 2

Izrazi koji se u ovoj odluci koriste za fizička lica u muškom rodu podrazumijevaju iste takve izraze u ženskom rodu.

Član 3

U pravnom prometu sa trećim licima Agencija može koristiti svoj naziv i na engleskom jeziku: „ AGENCY FOR DESIGN AND URBAN PLANNING „

II- NAZIV I SJEDIŠTE

Član 4

Sjedište Agencije je u Nikšiću, ul. Josipa Sladea br.8.

Član 5

O promjeni sjedišta Agencije odlučuje Osnivač.

Član 6

Agencija ima znak-logo.

Agencija u pravnom prometu, uz potpis ovlašćenog lica, upotrebljava pečat i štambilj.

Pečat Agencije je okruglog oblika, sadrži puni naziv Agencije: Društvo sa ograničenom odgovornošću „Agencija za projektovanje i planiranje“.

Pečat može sadržati i naziv na engleskom jeziku.

Broj pečata i način njihovog korišćenja i čuvanja uređuje se aktom Agencije koji donosi Odbor direktora na predlog Izvršnog direktora.

Štambilj Agencije je pravougaonog oblika i sadrži puni naziv: „ DOO „ Agencija za projektovanje i planiranje“.

Naziv  se ispisuje  vodoravno uz prazni prostor za upis broja akta i datum njegovog evidentiranja.

Štambilj služi za prijem i otpremanje akata Agencije.

III - DJELATNOST

Član 7

Agencija obavlja svoju djelatnostu skladu sa zakonom i Odlukom o osnivanju.

Član 8

U okviru osnovne djelatnosti Agencija:

* vrši izradu planskih dokumenata koje donosi organ jedinice lokalne samouprave u skladu sa Programom planiranja i uredjenja prostora, a prema sadržajima koji su propisani zakonom, propisima za njihovo sprovodjenje i drugim aktima koji se odnose na organizaciju uredjenja i korišćenja prostora;
* priprema odluke o određivanju lokacije sa elementima urbanističko – tehničkih uslova za lokalne objekte od opšteg interesa;
* priprema urbanističko-tehničke uslove po zahtjevu Sekretarijata za uređenje prostora i zaštitu životne sredine;
* daje mišljenja o mogućnosti realizacije planske dokumentacije;
* priprema mišljenja opštine o urbanističko-tehničkim uslovima koje izdaje nadležni državni organ uprave;
* učestvuje u izradi programa uređenja prostora Opštine;
* učestvuje u izradi smjernica za izradu programskog zadatka o izradi planskog dokumenta, davanju mišljenja na nacrt planskog dokumenta, javnoj raspravi o nacrtu planskog dokumenta koji se donose u skladu sa zakonom;
* izradjuje tehničku dokumentaciju za izgradnju, rekonstrukciju i legalizaciju objekata koji se finansiraju iz sredstava Opštine, kao i drugih izvora finansiranja;
* vrši stručni nadzor (kontrolu, provjeru radova) u toku projektovanja i gradjenja objekata, odnosno izvodjenja radova za koje je izdata gradjevinska dozvola, za objekte koji se finansiraju iz sredstava opštine do njihovog završetaka i izdavanja upotrebne dozvole;
* vrši revizije tehničke dokumentacije;
* vrši tehnički pregled, po propisima o izgradnji objekata;
* vrši izradu planskih dokumenata koje donosi organ jedinice lokalne samouprave u skladu sa Programom planiranja i uredjenja prostora, a prema sadržajima koji su propisani zakonom, propisima za njihovo sprovodjenje i drugim aktima koji se odnose na organizaciju uredjenja i korišćenja prostora;
* učestvuje u vodjenju dokumentacione osnove u prostoru radi praćenja stanja u prostoru i izrade planskih dokumenata;
* učestvuje u pripremi godišnjih izvještaja o stanju uredjenja prostora;
* učestvuje u vodjenju jedinstvenog informacionog sistema o prostoru;
* neposredno priprema informacije i analize koje se odnose na organizaciju, uredjenje i korišćenje prostora;
* prati i proučava primjenu propisa u ostvarivanju efekata koji se odnose na organizaciju i korišćenje prostora i inicira izmjene i dopune postojećih odnosno donošenje novih propisa iz ove oblasti;
* vrši uz naknadu usluge trećim licima u okviru svog djelokruga u skladu sa zakonom, drugim propisima, Statutom Agencije, i drugim aktima Agencije;
* obavlja i druge poslove u skladu sa zakonom i drugim propisima i Statutom Agencije.

Agencija može da zaključuje ugovore i druge poslove u okviru djelatnosti koje su upisane u Centralnom Registru Privrednih Subjekata ( CRPS-u).

Član 9

Agencija se registruje za sljedeće djelatnosti:

71.11 Arhitektonsku djelatnost kao osnovnu djelatnost

41.10 Razrada građevinskih projekata.

41.20 Izgradnja stambenih i nestambenih zgrada

70.21 Djelatnost komunikacija i odnosa sa javnošću

71.12. Inženjersku djelatnost i tehničko savjetovanje

74.10 Specijalizovane dizajnerske djelatnosti

81.2 Usluge čišćenja

81.21 Usluge redovnog čišćenja zgrada

82.1 Kancelarijsko-administrativne i pomoćne djelatnosti

82.11 Kombinovane kancelarijsko-administrativne usluge

82.19 Fotokopiranje, pripremanje dokumenata i druga specijalizovana kancelarijska podrška

III – OSNOVNI KAPITAL

Član 10

Osnovni kapital predstavlja:

* novčani ulog od 1 euro

IV – FINANSIRANJE

Član 11

Za potrebe redovnog poslovanja i obavljanja djelatnosti propisanih članom 8 i 9 ove odluke obezbjeđuju se sredstva iz:

* budžeta opštine Nikšić;
* naknada za usluge i aktivnosti, pravnim i fizičkim licima, u okviru djelatnosti za koje je registrovana;
* donacija;
* drugih izvora u skladu sa zakonom.

V - UPRAVLJANJE DRUŠTVOM

Član 12

Agencijom upravlja Osnivač na način i pod uslovima utvrđen ovom odlukom i Statutom Agencije.

Član 13

Osnivač Agencije :

* daje saglasnost na Statut i njegove promjene;
* razmatra izvještaj o poslovanju i donosi odluku o raspodjeli profita;
* daje saglasnost na godišnji Program obavljanja djelatnosti Agencije;
* donosi odluku o pokriću gubitaka;
* imenuje i razrješava članove odbora direktora;
* daje saglasnost na imenovanje i razrješenje izvršnog direktora;
* daje saglasnost na godišnji program rada Agencije i  finansijski plan Agencije;
* razmatra i usvaja godišnji Izvještaj o radu i finansijskom poslovanju Agencije;
* donosi odluku o promjeni oblika, restrukturiranju i dobrovoljnoj likvidaciji Agencije;
* daje saglasnost na promjene naziva, djelatnosti, sjedišta i osnovnog kapitala Agencije;
* daje saglasnost na cjenovnik usluga koje utvrđuje odbor direktora.
* vrši i druge poslove u skladu sa zakonom, ovom Odlukom i Statutom.

Član 14

Organi Agencije su odbor direktora i izvršni direktor.

Član 15

Odbor direktora je organ upravljanja Agencije.

Članovi Odbora direktora vrše svoje funkcije u interesu Agencije i postupaju sa pažnjom dobrog privrednika.

Član 16

Odbor direktora ima pet članova, od kojih su četiri predstavnici Osnivača, a jedan predstavnik zaposlenih.

Odbor direktora punovažno zasijeda i donosi odluke većinom ukupnog broja članova Odbora, ako Statutom nije drugačije određeno.

Član 17

Predsjednika i članove Odbora direktora imenuju i razrješava Osnivač .

Član 18

Odbor direktora:

* donosi Statut;
* utvrđuje poslovnu politiku i donosi akta za njeno izvršavanje;
* usvaja planove i programe u oblastima za koje je Agencija osnovana, uključujući i donošenje Godišnjih programa na koji Osnivač daje saglasnost;
* usvaja finansijski plan i izvještaj o radu Agencije i dostavlja skupštini

opštine Nikšić na usvajanje;

* predlaže Osnivaču raspodjelu profita i pokriće gubitaka;
* utvrđuje cjenovnik usluga;
* donosi odluku o unutrašnjoj organizaciji društva i akt o sistematizaciji po predlogu izvršnog direktora;
* zaključuje Kolektivni ugovor za Agenciju sa Sindikatom;
* obavlja i druge poslove utvrđene zakonom, Statutom i aktima Agencije.

Način rada, bliži djelokrug rada Odbora direktora i druga pitanja od značaja za njegov rad uređuju se Statutom.

Član 19

Izvršni direktor je organ rukovođenja.

Izvršnog direktora imenuje Odbor direktora uz saglasnost Osnivača, na osnovu javnog konkursa, na period od četiri godine.

Mandat izvršnog direktora traje 4 godine, uz mogućnost ponovnog imenovanja.

Uslovi za izbor direktora određuju Statutom Agencije.

Član 20

Izvršni direktor:

* organizuje poslovanje Agencije;
* predlaže programe i planove u oblastima za koje je Agencija osnovana;
* sprovodi utvrđenu poslovnu politiku i odluke Odbora direktora;
* zastupa i predstavlja Agenciju;
* odgovara za zakonitost rada Agencije;
* nalogodavac je finansijskih sredstava;
* zaključuje Kolektivni ugovor za Agenciju sa Sindikatom, po ovlašćenju Odbora direktora;
* utvrđuje prioritete i dinamiku realizacije plana i programa rada;
* zaključuje ugovore u ime Agencije u skladu sa Odlukom i Statutom;
* odlučuje o pravima, obavezama i odgovornostima zaposlenih u skladu sa zakonom;
* odlučuje o izboru za prijem u radni odnos, po raspisanom oglasu;
* zaključuje ugovore o radu sa zaposlenima;
* formira stručne komisije i radne grupe i određuje njihov djelokrug i način rada;
* odobrava službena putovanja;
* odlučuje o nabavci osnovnih sredstava;
* predlaže akt o unutrašnjoj organizaciji društva i akt o sistematizaciji, Odboru direktora;
* odlučuje o drugim pitanjima vezanim za tekući rad i poslovanje Agencije, u skladu sa Zakonom, ovom odlukom, statutom i drugim propisima;

V- POSLOVNA TAJNA

Član 21

Poslovnom tajnom smatraju se dokumenta i podaci utvrđeni posebnom odlukom Odbora direktora, u skladu sa zakonom čije bi davanje na uvid neovlašćenim licima štetilo interesima i djelatnosti Agencije.

Aktom Odbora direktora, bliže se utvrđuje šta se smatra poslovnom tajnom, način njenog čuvanja i saopštavanja.

Obaveza čuvanja poslovne tajne traje i poslije prestanka radnog odnosa u Agenciji, kao i nakon isteka mandata člana Odbora direktora.

VI- AKTI AGENCIJE

Član 22

Opšti akti Agencije su: Statut, akt o unutrašnjoj organizaciji i sistematizaciji radnih mjesta, pravilnici, Kolektivni ugovor, poslovnici, odluke i drugi akti koje u skladu sa zakonom i ovom odlukom donose organi Agencije.

Kolektivni ugovor iz prethodnog stava zaključuju Izvršni direktor, po ovlašćenju Odbora direktora i Sindikalna organizacija.

VII - PRELAZNE I ZAVRŠNE ODREDBE

Član 23

Društvo je pravni sledbenik Agencije za projektovanje i planiranje. Društvo preuzima sva prava, obaveze i zaposlene Agencije za projektovanje i planiranje.

Član 24

Statut agencije će se donijeti danom usvajanja ove Odluke.

Član 25

Danom usvajanja ove odluke prestaje da važi Odluka o osnivanju Društva sa ograničenom odgovornošću “Agencija za projektovanje i planiranje opštine Nikšić” ("Službeni list Crne Gore - opštinski propisi", br. 056/23 od 29.11.2023) i Odluka o osnivanju Agencije za projektovanje i planiranje ("Službeni list RCG - opštinski propisi", br. 11/06 i "Službeni list CG - opštinski propisi", broj 05/15 ).

Član 26

Ova odluka stupa na snagu danom usvajanja.

Član 27

Ova odluka se objavljuje u "Službenom listu Crne Gore - Opštinski propisi".

Broj: 01-030-

Nikšić , \_\_\_\_\_\_2024. godine

SKUPŠTINE OPŠTINE NIKŠIĆ

P r e d s j e d n i k

Nemanja Vuković,s.r.

O b r a z l o ž e nj e

Pravni osnov:

Članovima 239. i 240. Zakona o privrednim društvima ("Službeni list Crne Gore", br. 65/20 , 146/21 i 04/24) propisani su **Postupci restrukturiranja** i **pravila restrukturiranja**

Član 239 propisuje postupke restrukturiranja

(1) Akcionarsko društvo može se restrukturirati kroz statusnu promjenu i promjenu oblika društva.

(2) Statusna promjena akcionarskog društva je postupak u kojem se jedno ili više društava restrukturira na način da se na jedno ili više drugih društava prenosi imovina i obaveze, a akcionari stiču akcije u društvu, odnosno društvima na koje je prenijeta imovina i obaveze.

(3) Statusna promjena može se izvršiti:

1) spajanjem dva ili više društava;

2) podjelom na dva ili više društava;

3) odvajanjem uz osnivanje jednog ili više društava.

(4) **Promjena oblika društva je postupak u kojem društvo mijenja postojeći oblik u neki od drugih oblika privrednih društava utvrđenih ovim zakonom.**

**Pravila restrukturiranja**

Član 240

(1) **Restrukturiranje akcionarskog društva može se vršiti samo ako je imovina društva veća od njegovih obaveza.**

(2) Društvo kod kojeg je pokrenut stečajni postupak, odnosno postupak sudske ili dobrovoljne likvidacije u skladu sa ovim zakonom, ne može učestvovati u postupku restrukturiranja, ukoliko zakonom kojim se uređuje stečaj nije drugačije određeno.

(3) Društva koja preuzimaju imovinu i obaveze mogu akcionarima društava čiju imovinu preuzimaju, pored akcija, kao pravičnu naknadu, isplatiti i novčani iznos, pod uslovom da taj iznos ne pređe 10% nominalne vrijednosti akcija emitovanih za preuzetu imovinu.

(4) Odluka o prihvatanju ugovora o spajanju, odluka o podjeli na dva ili više društava, odluka o odvajanju uz osnivanje jednog ili više društava, **odluka o promjeni oblika**, kao i odluka o emisiji akcija po osnovu restrukturiranja društva donosi se dvotrećinskom većinom glasova prisutnih i zastupljenih akcionara preko punomoćnika ili putem glasačkih listića.

(5) Izuzetno od stava 4 ovog člana, za donošenje odluke o restrukturiranju akcionarskog društva na osnovu koje akcionari stiču svojstvo člana komanditnog, odnosno ortačkog društva potrebna je saglasnost svih akcionara društva.

(6) Zapisnici sa skupština društava na kojima se donose odluke iz stava 4 ovog člana sačinjavaju se u formi notarskog zapisa.

(7) Ako u društvu postoji više klasa akcija, odluka iz stava 4 ovog člana mora biti donijeta dvotrećinskom većinom glasova prisutnih i zastupljenih akcionara preko punomoćnika ili putem glasačkih listića, za svaku od tih klasa.

(8) Emisija ili poništavanje akcija u postupku restrukturiranja evidentira se kod Komisije za tržište kapitala.

(9) Akcije u društvu koje prestaje da postoji neće biti zamijenjene za akcije društva koje preuzima imovinu i obaveze, ako su vlasnici akcija koje treba zamijeniti:

1) društvo koje preuzima imovinu i obaveze, odnosno lica koja ih posjeduju u svoje ime, a za račun tog društva;

2) društvo koje prestaje ili lica koja ih posjeduju u svoje ime, a za račun tog društva.

(10) **Odredbe čl. 239 do 252 o restrukturiranju akcionarskih društava, kao i odredba člana 127 stav 1 tač. 2 i 3 ovog zakona, shodno se primjenjuju i na restrukturiranje drugih privrednih društava, ako ovim zakonom nije drugačije propisano.**

**Članovi 250 i 251 ovog Zakona propisuju** uslove za sprovođenje postupka i primjena odredbi ovog zakona kao i postupak promjene oblika društva

Član 305 ovog Zakona je propisano da se na postupke statusnih promjena društva sa ograničenom odgovornošću shodno primjenjuju čl. 239 do 249 ovog zakona koje se odnose na akcionarsko društvo .

Članom 38 stav 1 tačka 2 Zakona o lokalnoj samoupravi ("Službeni list CG", br. 02/18, 34/19, 38/20, 50/22 i 84/22) i članom 35 tačka 2 Statuta opštine Nikšić (“Službeni list CG-Opštinski propisi”, broj 31/18 i 21/23), propisano je da Skupština donosi propise i druge opšte akte.

Članom 15 Statuta Agencije za projektovanje i planiranje br.01-3511 od 04.04.2006.godine, br.02-031-358 od 02.03.2015.godine br.02-031-1207 od 19.06.2017.godine, propisano je da Osnivač donosi odluku o promjeni naziva, sjedišta i djelatnosti Agencije.

Razlozi za donošenje:

Kako je Državna revizorska institucija (DRI) dostavila Izvještaj Opštini Nikšić u kojem je navedeno da Agencija za projektovanje i planiranje pod organizacionim kodom 17 registrovana kao privredno društvo, nalazi se u budžetu opštine Nikšić, a nije prepoznata Odlukom o organizaciji i načinu rada lokalne uprave Opštine, potrebno je izvršiti transformaciju u skladu sa zakonom.

OBRAĐIVAČ:

Agencija za projektovanje i planiranje

Direktorka

Ana Vukotić